என்னுதலிற்றோவெனின், இதுவும் அது. இதன் பொருள் இனமில்லாத ஐகார ஔகாரங்கள், ஈகார ஊகாரங்கட்கு இனமாகிய இகர உகரங்களைத் தமக்கும் இனமாகப் பொருந்த, முதலெழுத்துக்கள் இவ்விரண்டு ஓரினமாய் வருதல் முறை; ஆதலால், அவை இனவெழுத்தென்றும் பெயரவாம் என்றவாறு. நூற்பா: 72 (இனம் என்றதற்குக் காரணம்) தான முயற்சி யளவு பொருள்வடி ||  வானவொன் றாதியோர் புடையொப் பினமே. (17) ||  என்னுதலிற்றோவெனின், மேல் இனம் என்றதற்குக் காரணம் உணர்த்துதல் நுதலிற்று. இதன் பொருள் தானம் முதலியவாய இவற்றுள் ஒன்று முதலாக ஒருபுடை ஒத்தலால் இனமாம் என்றவாறு.